ભારતીય જનતા પાર્ટીના કાર્યાલય કમલમ્ ખાતે વિધાનસભા 2017 ની ચૂંટણીનો રોડ મેપ તૈયાર કરવામાં આવ્યો હતો. સમગ્ર દિવસ દરમિયાન ત્રણ બેઠક થઈ હતી. જેમાં વિવિધ ચૂંટણીલક્ષી કાર્યક્રમો નક્કી કરવામાં આવ્યા હતા. બેઠકની શરૂઆતમાં પૂરની કામગીરીનું રેપોર્ટિંગ થયુ હતું. ચૂંટણીના ઉમેદવારોની જાહેરાત નવરાત્રી બાદ સંસદીય દાળની બેઠકમાં કરવામાં આવશે અને તે વખતે જ નામોની પસંદગી કરવામાં આવશે તેવું બેઠકમાં જણાવવામાં આવ્યું હતું. આ બેઠકમાં ગુજરાત પ્રભારી ભૂપેન્દ્ર યાદવ, સીએમ વિજય રૂપાણી અને નાયબ મુખ્યમંત્રી નીતિન પટેલ અને ભૂતપૂર્વ મુખ્યમંત્રી આનંદીબેન પટેલ પણ હાજર રહ્યા હતા. સાથે જ કોંગ્રેસ છોડી ભાજપમાં જોડાનાર બલવંતસિંહ રાજપૂત પણ ઉપસ્થિત રહ્યા હતા.